UBERA ARANZETA (EH Bildu, 2013-06-13):
Mahaiburu andrea, lehendakari jauna, sailburuak, legebiltzarkideok egun on guztioi.
Guztiok bat gatoz urte hau, eta zehatzagoak izateko 2014ko abendua, klabea dela Bilboko Guggenheim museoarentzat.
Baina gu haratago joango ginateke eta gure ustez berritzea egokitzen den akordioa ez da soilik garrantzitsua Bilboko Guggenheim museoarentzat. Ez da garrantzitsua soilik, Kultura sailburuak esan zuen bezala, bizitza artistikoa handiagoa lortzeko, ekonomia suspertzeko, kulturan eragiteko. Hori bai baina ez hori bakarrik.
Berritzea egokitzen den akordio...
...ekonomia suspertzeko, kulturan eragiteko. Hori bai, baina ez hori bakarrik.
Berritzea egokitzen den akordioa, alde batean Jaurlaritza eta Bizkaiko Aldundia ditugunak eta bestetik, Solomon Fundazioaren artekoa, funtsezkoa da eta garrantzia dauka edo izan beharko luke.
Etxe honetan onartutako gomendioei jarraiki, euskal kulturan, euskal artista eta sortzaileengan, euskal kultur eta artearen ondarean, hemengo museoen elkarlan eta eraginean, artista txikiengan, noski, formato eta artista handiak ahaztu gabe, benetan kontutan izan nahi baldin baditugu.
Alegia, askotan aipatzen dugun bezala, tokian tokitik mundura zabalduz eta mundutik, gertutasun hurbilera tokian tokira jausi eginez. Azkenean, sinergiak sortzeko, gure inguruko kulturarekin, gure herriaren kulturarekin eta eutsiz ere, museoaren nazioarteko izaerari.
Eta iruditzen zaigu aukera paregabea daukagula. Frankizia hutsa izateari uzteko aukera paregabea, fundazioaren patronatua handitu eta berriz antolatzeko. Ez da berdin, mezenasgo pribatu ekonomiko huts bat izan eta diru publikoz mantentzen diren beste museoetan bezala, patronatu irekia izanez, Euskal Herriko zein artista, kritikari, ikertzaileei.
Aipaturiko akordioaren bidez, bi aldeen arteko elkarlan paritario eta estrategiko bat abian jartzea lortu beharko genuke. Etxe honetan hainbat hilabetetan, 2010ean hasitako ponentzian landu ziren eta gehiengo zabalez onartu ziren gomendioak adierazten diguten bezala.
Eta horregatik gaurkoan, Alderdi Popularrak ekarri digun proposamena zentzuzkoa eta logikoa iruditzen zaigu. Ez dadila aurrekari gisa hartu.
Logikoa da, etxe honetan gehiengo zabalak landu eta onartzeaz gain, berorren lanketa, jende oso anitzaren parte hartzearekin kontatu denean. Eta gehiengoaren iritziak jasoak geratzen diren gomendioak aintzat hartzeaz gain, erabiltzea aipaturiko akordiorako negoziazioetan. Guztiz zentzuzkoa eta logikoa iruditzen zaigu.
Lan on bat egin baldin bada, zergatik kajoian utzi behar dugu? Gainera, zilegitasun osoa daukate. Hemen dago euskal gizartearen ordezkaritza, hemen ordezkaritza horrek parte hartu du, gehiengo batez onartu da, horretaz aparte ere, kanpotik hainbat jende ekarri da, beraz iruditzen zaigu benetan kontutan hartzekoak eta erabiltzekoak.
Txostenean jasotzen diren aldez aurreko gogoetak, gogoetak eta gomendioak, faktore ezberdinak hartzen dituzte kontutan. Oso ikuspegi integrala jasotzen dute eta irizpide desberdinak.
Eta kokapena eta helburua, Bilbotik haratago eta ikuspuntu ekonomiko soiletik haratago kokatzen dute. Bertan, hezkuntza, formakuntza ikuspuntua ere kontutan hartzen da. Euskal Unibertsitatearekin dagoen elkarlan falta hori ere bertan jasoa geratzen da.
Eta ahaztu gabe ere, kontrol publikoa. Ez dugu soilik diru publikoa jarriko eta gainera, esku pribatuetan utzi. Iruditzen zaigu hor erakunde publikoak eta Eusko Jaurlaritzak zeresan eta zer egin handia daukatela.
Baina bai azpimarratu nahiko nuke eta nahiko genuke, eta gogoratu ere, gogoeten artean, Urdaibain Guggenheim Museoa zabaltzeari buruz jasotzen duena. Bertan, jasotzen da, Urdaibain museoa zabaltzeko proposamena, Solomon Fundazioaren interesen eta estrategia orokorren araberako apustutzat jo da, eta ez Urdaibai eskualdea garatzeko aukera egoki bat.
Eta aipatzen da ere, proiektuaren bideragarritasunari buruzko zalantzek, behar diren inbertsio handiek, ingurumeneko eraginek eta Bilboko Guggenheim Museoaren arrakasta sortu zen egoera eta testuinguru ezberdinek, ba eztabaida partehartzailea eta demokratikoa eskatzen dutela.
Beraz, denboraz eta patxadaz eta herritarren ordezkari guztien artean egin den hausnarketa eta lanketa zergatik ez aprobetxatu akordioaren berritze prozesuaren elkarrizketetan? Gainera, gomendioak duten helburua Euskal Herria, Bizkaia, Bilbo euskal kultura indartzea baldin bada?
Guk gure burua ez baldin badugu defendatzen eta indartzen, nork egingo du gure ordez?